
A  V  I  Z
- asupra proiectului de hotărâre privind acordarea unui mandat special domnului viceprimar al orașului Boldești-Scăeni Dincă Florin-Ionuţ pentru a vota Statutul actualizat al Asociaţiei de Dezvoltare Intercomunitară „Ţinutul Vinului”

[bookmark: _GoBack]           Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind acordarea unui mandat special domnului viceprimar al orașului Boldești-Scăeni Dincă Florin-Ionuţ pentru a vota Statutul actualizat al Asociaţiei de Dezvoltare Intercomunitară „Ţinutul Vinului”, am constatat că acesta a fost iniţiat potrivit prevederilor legale în domeniu.
           Astfel, potrivit art. 89 alin. (1) din OUG nr. 57/2019 privind Codul administrativ două sau mai multe unităţi administrativ-teritoriale au dreptul ca, în limitele competenţei autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat. Asociaţiile de dezvoltare intercomunitară sunt persoane juridice de utilitate publică.
De asemenea, potrivit art. 129 alin. 9 lit. “c” consiliul local hotărăşte, în condiţiile legii,  cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.
	Prin Hotărârea Consiliului Local nr. 55/29.03.2022 privind asocierea oraşului Boldeşti-Scăeni cu unele unităţi administrativ-teritoriale în vederea constituirii Asociaţiei de Dezvoltare Intercomunitară de utilităţi publice pentru serviciul de salubrizare „Ţinutul Vinului, s-a aprobat asocierea şi Statutul asocieţiei. Pe cale de consecinţă, apreciez că modificările ulterioare aduse  statutului trebuie aprobate prin hotărâre de consiliu, iar pentru a  vota aceste modificări în cadrul adunării generale a asociaţiei reprezentantul oraşului trebuie să aibă mandat.
          Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect.

